Lav et referat af nedenstående tekst:

Tekst:
Begyndte som leg Det var tilsyneladende almindelige drillerier og kåd leg, der i går i spisefrikvarteret tog en drastisk vending. En af drengene trak en snor ud af hætten på sin sweatshirt. Og i første omgang legede de tre drenge bare med snoren. - En af drengene lagde snoren rundt om den forurettede drengs hals, krydsede armene og trak til. Derefter gjorde den anden det samme - to gange, fortæller landbetjent Svend Morthensen fra Farsø. Det er ham, der har afhørt drengen. Problemer med at trække vejret Men i følge den forurettede drengs forklaring stoppede volden ikke der. - Så blev han mast op i et hjørne og holdt fast med den ene arm, mens en af de anholdte klemte om hans hals med fingrene, så han næsten ikke kunne trække vejret, refererer Svend Morthensen. Farsø Skole er ikke kendt for at have problemer med mobning og vold. Og episoden har rystet ledelsen. - Det er vi meget kede af. Og selv om der næppe går røg af en brand, så lad os lige se, hvad der sker. Foreløbig er ingen jo dømt for noget, siger lederen af Farsø Skole, John Andersen. Sendt hjem og risikerer fængsling De to elever er foreløbig sendt hjem resten af ugen, mens skolen intensiverer arbejdet med at lave en politik mod mobning. - Og i ledelsen er vi meget opmærksomme på bide fast i haserne på mobberne, siger John Andersen. De to 16-årige blev anholdt i eftermiddag og straks afhørt. - Derefter det så vurderes, om de to skal fremstilles i grundlovsforhør med krav om varetægtsfængsling, siger landbetjent Svend Morthensen.

Referat:
Mobning af en klassekammerat på Farsø Skole udviklede sig i går til grov vold. To 16-årige er anholdt i sagen